44

- Stórefla hagnýtar rannsóknir og þróunarstarf í skógrækt með áherslu á framleiðslu viðarafurða, framleiðni og arðsama skógrækt.

Samhliða tillögum um auknar fjárveitingar til skógræktar, sbr. d-lið, er gert ráð fyrir að ákveðinn hluti renni til skógræktarrannsókna.

- Færa Skógrækt ríkisins, Landgræðslu ríkisins og landshlutaverkefni í skógrækt í eina stjórnsýslueiningu.

Ráðuneytið vann að greiningu á verkefnum ríkisins á sviði skógræktar með það að markmiði að skoða ávinninginn af því að sameina starf ríkisins á sviði skógræktar; að sameina landshlutaverkefni í skógrækt og Skógrækt ríkisins. Líta má á slíka sameiningu sem skref í þá átt sem ályktun þingsins leggur til. Á Alþingi 2. júní 2016 voru samþykkt lög, nr. 60/2016, þess efnis að sameina Skógrækt ríkisins og landshlutaverkefni í skóg- rækt í nýja stofnun, Skógræktina. Eins og staðan er í dag eru ekki uppi áform um að sameina stjórnsýslu Skógræktar- innar og Landgræðslu ríkisins en bent er á að í frumvörpum til heildarlaga um skóga og skógrækt annars vegar og landgræðslu hins vegar er gert ráð fyrir samþættingu stefnumótunar fyrir þessi viðfangsefni.

- Semja frumvarp að nýjum samræmdum lögum um skógrækt og landgræðslu.

Undanfarið ár hefur verið unnið að gerð nýrra laga um skógrækt og laga um land- græðslu í ráðuneytinu. Á vorþingi 2017 voru lögð fram frumvörp til nýrra heildarlaga um skógrækt annars vegar og um landgræðslu hins vegar. Málin náðu ekki fram að ganga en eru á þingmálaskrá ráðherra haustið 2018.

- Móta starfsumhverfi með rammaáætlun til þriggja ára til eflingar skógrækt með þátttöku bænda, annarra landeigenda og sérstakra skógræktarsjóða.

Fjárlög fyrir árið 2015 fólu í sér fjárveitingu til eflingar skógrækt og landgræðslu, alls 20 millj. kr. Markmið með þeirri fjárveitingu var að auka framkvæmdir á þessum sviðum með gróðursetningu og uppgræðslu. Í fjárlögum fyrir árið 2016 var gert ráð fyrir meira fé í þessa veru, eða alls 50 millj. kr., sem sömuleiðis átti að renna til aukinna aðgerða. Óbreytt fjárveiting var til þessara verkefna árin 2017 og 2018 en samkvæmt fjármála- áætlun ríkisstjórnarinnar er gert ráð fyrir verulegri aukningu á fjármunum til landgræðslu og skógræktar í þágu kolefnisbindingar.

### UTANRÍKISRÁÐUNEYTI

Þingsályktun 9/143 um staðfestingu ákvörðunar sameiginlegu EES-nefndarinnar nr. 86/ 2013 um breytingu á XII. viðauka (Frjálsir fjármagnsflutningar) við EES-samninginn, - Framkvæmd lokið. 15. janúar 2014 - þskj. 509. Ísland tilkynnti um uppfyllingu stjórnskipulegra skilyrða, sbr. 103. gr. EES-samningsins, 3. febrúar 2014 og ákvörðunin gekk í gildi 1. ágúst 2014.

### Þingsályktun 12/143 um að styrkja samstarf við Færeyjar og Grænland um málefni - Framkvæmd hafin. norðurslóða, 15. janúar 2014 - þskj. 512.

Samstarf við næstu nágranna okkar á vestnorræna svæðinu, þ.e. Grænland og Færeyjar, er afar mikilvægt, enda er byggt á langri sameiginlegri sögu og sameiginlegum hagsmunum. Formennska Íslands í Norðurskautsráðinu 2019-2021 og í Norrænu ráðherranefndinni 2019, gefa okkur tækifæri til að starfa enn nánar með Færeyjum og Grænlandi að málefnum norður- slóða. Sameiginleg áhersla í þessum tveimur formennskuverkefnum lúta að málefnum hafsins og þar koma vestnorrænu löndin til með að gegna ríku hlutverki við framkvæmd áherslunnar.